Motî:clap - Wikipedia

# Motî:clap

### Èn årtike di Wikipedia.

clap [mot-brut] mostere li brut d' ene sacwè ki s' riclôt avou on setch brut. rl a: clip et clap. | claper I. [v.c.] 1. plaker, aplaker. C' est clapé å meur. Ci n' est nén co tot; li lidjwès a fwait do mot "çant", k' esteut omrin, on mot femrin "ene çanse", tot lyi clapant ene S å singulî (N. Lequarré). rl a: aclaper. F. coller, appliquer, flanquer. >> claper one tchofe: fote ene bafe. F. coller une gifle. 2. diner ene bafe a (ene sakî). Ti t' vas fé claper si ti n' ti tais nén. F. gifler, souffleter. 3. clôre (ene sacwè ki va fé on setch brut). Pocwè ass clapé l' ouxh ? rl a: siclatchî, riclaper. F. claquer, fermer violemment. >> Il a clapé l' ouxh: il a ndalé sins esse d' acoird. >> claper l' ouxh al narene (u: å nez) d' ene sakî: nel nén leyî moussî, rifuzer todroet çou k' i va dmander. I s' a fwait claper l' ouxh å nez. >> claper l' ouxh so l' beur: a) serer botike, tot djåzant d' ene societé. F. faire faillite. b) leyî la on pordjet. F. abandonner. >> clape èt gueuye ! (måhonteus) taijhe tu ! 4. èn nén leyî moussî a l' oujhene (èn ovrî k' arivé trop tård). Dji m' aveu fordoirmou, dj' a stî clapé (ramexhné pa J. Haust). II. [v.s.c.] 1. plaker. Gn a mes doets ki clapnut. F. coller, adhérer, être englué(e). 2. fé on setch brut. I fjha claper si scorijhe. Gn a ene finiesse ki clape. Gn a l' ouxh did la-hôt ki clape. Li prumî clå a stî metou avou nosse prumî cri et l' dierin claprè sol plantche di nosse waxhea (J.L. Fauconnier). F. claquer, cliqueter. >> fé claper ses lepes: mostrer k' on-z a fwin. >> aveur on fier ki clape: aveur on fier di disclawé, tot djåzant d' on tchvå. >> aveur todi on fier ki clape; u: aveur on fier ki clape et l' ôte ki hosse u: aveur on fier ki clape et l' ôte ki n' tént nén: a) aler hinkeplink. F. être boiteux, bancal. b) aveur todi åk ki n' va nén. rl a: pete u vesse. F. aller cahin-caha, avoir toujours quelque chose qui cloche. III. claper di [v.c.n.d.] 1. fé fé on setch brut a. Cwand il arive sol plaece, i sont ddja la sacwantes: des femes rafurlêyes dins leus chabrakes, des omes, li caskete efonceye so les orayes, l' echêpe å cô, clapant des shabots, tos vizaedjes di pômagne ki ratindnut (P. Moureau). rl a: Mareye-clape-shabots. 2. clôre raddimint (èn ouy). I m' a clapé d' l' ouy. rl a: clignî. rl a: clape-z-iys. F. cligner des yeux. Parints: aclaper, disclaper, eclaper, reclaper, riclaper. Disfondowes: clapè, claper, clapî. | clapant, e [addj.] ki fwait claper l' linwe pol vanter, copurade: 1. foirt bea, foirt tchôd, tot djåzant do solea. I fwait on clapant solea. F. éclatant(e). >> i fwait clapant: i fwait foirt tchôd (divant l' ouxh å solea, dins ene tchambe trop tchåfêye). rl a: dogant, macant, tocant. >> clapant noû, clapante nouve: tot noû, tote nouve. F. flambant(e) neuf (ve). 2. bea, bele ådla. Vos avoz la ene clapante måjhone. F. superbe. 3. bon a magnî, a boere. On vî clapant bourgogne; on clapant peket. Ele lyi sierva do bolant cafè; a ! ci n' esteut nén del lapete; il esteut si clapant k' endè boeva cwate grandès djates (J.P. Dumont). Vosse boure hin, mwaisse, c' est do clapant, et vosse crå stofé a stî fwait pa ene mwaisse cinsresse (L. Pierrard). F. fameux, extra. 4. foû mezeure, nouzome. Ké clapante tchedje ki vs avoz la tcherdjî ! F. sensationnel(le); remarquable, exceptionnel(le), formidable. >> I nd aveut ene clapante: il esteut fén sô. 5. cråne, bén tuzé. La ene clapante afwaire, louke, ti ! Come on bon mwaisse di sociolodjeye, il a dné ene clapante esplikêye do fenominne do teyåte e walon (Y. Paquet). E 1970, après 140 ans d' margayes cominåltaires, les politikîs decidît di mete so pî èn Estat federål; ci fourit ene clapante idêye paski ça n' poleut pus cotinouwer durer insi. (J. Cl. Somja). F. excellent(e), génial(e), lumineux (se), inspiré(e), astucieux (se). 6. bén plaijhant(e). Nos avans passé ene clapante shijhe: cråsse eurêye, bounès botayes et riyotreyes: tolmonde esteut sol houptiket (P.H. Thomsin). Dji vos sohaite ene clapante anêye 1998 (J. Werner). La on clapant coplumint ! C' est ene clapante djonne feye. rl a: avnant, sipitant, xhiltant, zûnant. F. bon(ne), sympa, sympathique, agréable, charmant(e), plaisant(e), superbe, super, cool. 7. (tot djåzant å rvier) hagnant, zinglant. La ene clapante replike, ça lyi est bon. 8. placant (ki plake) rl a: lapotant, letchasse. F. collant(e).

Prin del pådje «http://wa.wikipedia.org../../../c/l/a/Mot%C3%AE%7Eclap.html»

##### Views

- Årtike
- Copene
- Modêye d' asteure

##### Cweri